Nariadenie Rady (EHS) č. 1300/78
zo 6. júna 1978,
ktorým sa mení a dopĺňa nariadenie (EHS) č. 1703/72 stanovujúce inter alia pravidlá financovania výdavkov spoločenstva vzniknuté v súvislosti s plnením Dohovoru o potravinovej pomoci z roku 1971
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, a najmä na jej článok 43,
so zreteľom na návrh Komisie,
so zreteľom na stanovisko Európskeho parlamentu [1],
keďže článok 3 ods. 1 nariadenia Rady (EHS) č. 2727/75 z 29. októbra 1975 o spoločnej organizácii trhu s obilím [2], naposledy zmeneného a doplneného nariadením (EHS) č. 1125/78 [3], ktoré stanovuje jednotnú intervenčnú cenu na určitý druh obilia vrátane pšenice obyčajnej, ako aj referenčnú cenu na pšenicu obyčajnú na pekárske účely;
keďže s účinkom od hospodárskeho roku 1977/78 sa môže pšenica na pekárske účely za zvláštnych intervenčných opatrení na intervenčné ciele nakúpiť za referenčnú cenu;
keďže pšenica obyčajná na pekárske účely preto môže byť dodávaná v rámci potravinovej pomoci;
keďže nariadenie Rady (EHS) č. 1703/72 z 3. augusta 1972, ktoré stanovuje inter alia pravidlá financovania výdavkov spoločenstva vzniknuté v súvislosti s plnením Dohovoru o potravinovej pomoci z roku 1971 [4], odkazuje iba na intervenčnú cenu, najmä v článku 7 uvedeného nariadenia, ktorý sa týka ceny, za ktorú sa tovar odovzdá pri plnení uvedeného dohovoru;
keďže niektoré opatrenia potravinovej pomoci môžu byť vo forme pšenice obyčajnej alebo pšenice obyčajnej na pekárske účely, tovar by mal byť dodávaný za primeranú cenu,
PRIJALA TOTO NARIADENIE:
Článok 1
Odsek 1 článku 7 nariadenia (EHS) č. 1703/72 sa nahrádza týmto:
"Cena, za ktorú intervenčná agentúra odovzdá tovar v rámci plnenia Dohovoru o potravinovej pomoci z roku 1971, je, pokiaľ je to vhodné, jednotná intervenčná cena alebo referenčná cena za mesiac, počas ktorého je tovar stiahnutý z intervencie."
Článok 2
Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.
Bude sa uplatňovať s účinnosťou od 1. augusta 1977.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Luxemburgu 6. júna 1978